Նյարդային նայեց սմբուկի սոուսների և տոլմայի թփի ամաններին: Սմբուկ-մմբուկ չկա: Տոլմա-մոլմա չկա: Այսուհետ ստիպված չէին տարօրինակ էթնիկ կերակուրներ ուտել: Այդ զզվելի ղավուրմայի տեսքը միայն բավական էր սրտխառնոցի համար: Այսուհետ ինչ ուզեր, այն էր պատրաստելու: Դստեր համար իսկական Կենտուկիի կերակուրներ էր պատրաստելու: Օրինակ' համբուրգեր... Համբուրգեր-նրբերշիկ-բիֆշտեքս եռյակի մասին մտածելիս դեմքը պայծառացավ: «Հենց այդպես»,- ասաց ինքն իրեն: Ավելին, ձվածեղ, թխկենու հյութի մեջ թաթախած խմորով ուտելիքներ, սոխով սենդվիչներ, հորթի կարմրացրած կոտլետներ, կարմրացրած կարտոֆիլ... մի խոսքով' իսկական ամերիկյան կերակուր էին ուտելու այսուհետ...